 **ОБЩИНА САДОВО, ОБЛАСТ ПЛОВДВИВ ======================================================**

 4122 - гр. Садово, ул. „Иван Вазов” № 2, тел. централа: 03118/26-01 и 03118/21-71;

факс 03118/25-00, ел. адрес - sadovo@sadovo.bg

 **О Б Я В А**

 Във връзка с изпълнение на Закона за собствеността и ползването на земеделските земи, всички собственици или ползватели на животновъдни обекти на територията на Община Садово имат възможността за участието в процедура за предоставяне на пасища, мери и ливади от общинския поземлен фонд без търг **за стопанската 2023/2024 год**.

 **Желаещите лица трябва в срок от 1 март 2023 г. до 10 март 2023 г. да подадат заявление по образец до кмета на Община Садово.**

Нормата на площите, които ще се разпределят съобразно броя и вида на регистрираните пасищни селскостопански животни, е следната:

- не повече от 15 дка за една животинска единица – в имоти от първа до седма категория или

- до 30 дка за една животинска единица – в имоти от осма до десета категория.

На правоимащите лица, които отглеждат говеда с предназначение за производство на месо и животни от местни (автохтони) породи, се разпределят до 20 дка за 1 животинска единица в имоти от първа до седма категория и до 40 дка за 1 животинска единица в имоти от осем до десета категория.

На правоимащите лица, които отглеждат говеда за мляко или месо, овце и/или кози, одобрени за подпомагане по дейностите от „Плащания за преминаване към биологично земеделие” и „Плащания за поддържане на биологично земеделие”, включени в направление биологично животновъдство, се разпределят имоти до 0,15 животински единици на хектар, независимо от категорията на имотите.

 В § 2в от ДР на ЗСПЗЗ е определено, че по смисъла на този закон:

 1.“Пасищни селскостопански животни“ са:

 а) едрите и дребните преживни селскостопански животни;

б) конете с официална идентификация в БАБХ, съгласно Регламент за изпълнение (ЕС) 2015/262 на Комисията от 17 февруари 2015 г. за определяне на правила в съответствие на директиви 90/427/ЕИО и 2009/156/ЕО на Съвета по отношение методите за идентификация на еднокопитни животни (Регламент за паспорт на еднокопитните животни)(ОВ, L 59/1 от 3 март 2015 г. ), с изключение на конете с предназначение „ за спорт“.

 В § 2з е дефинирано понятието “животинска единица” – това е условна единица за приравняване на броя на различните видове и категории животни, както следва:

1. един кон над 6–месечна възраст, един бивол и едно говедо над двегодишна възраст се равнява на една животинска единица;

2. говедо или бивол на възраст от 6 месеца до две години, се равнява на 0,6 от животинска единица;

3. една овца или една коза се равнява на 0,15 от животинска единица;

**ДИМИТЪР ЗДРАВКОВ П**

**КМЕТ НА ОБЩИНА САДОВО**